CELEX: 62018TN0401
Language: fi
Date: 2018-07-03 00:00:00
Title: Asia T-401/18: Kanne 3.7.2018 – SFIE-PE v. parlamentti

8.10.2018   
            
            
               FI
            
            
               Euroopan unionin virallinen lehti
            
            
               C 364/13
            
         
      Kanne 3.7.2018 – SFIE-PE v. parlamentti
      (Asia T-401/18)
      (2018/C 364/13)
      Oikeudenkäyntikieli: ranska
      
         Asianosaiset
      
      
         Kantaja: Syndicat des fonctionnaires internationaux et européens – Section du Parlement européen (SFIE-PE) (Bryssel, Belgia) (edustajanaan: asianajaja L. Levi)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan nyt käsiteltävän kanteen tutkittavaksi ja toteamaan sen perustelluksi
               
            
                  —
               
               
                  näin ollen
                  
                              —
                           
                           
                              kumoamaan 2.7.2018 tehdyn päätöksen, joka koskee tulkkien kutsumista työhön 3.7.2018, sekä myöhemmät päätökset, jotka koskevat tulkkien kutsumista työhön 4., 5., 10. ja 11.7.2018
                           
                        
                              —
                           
                           
                              velvoittamaan vastaajan korvaamaan henkisestä kärsimyksestä oikeuden ja kohtuuden mukaan arvioituna 10 000 euroa
                           
                        
                              —
                           
                           
                              velvoittamaan vastaajan korvaamaan oikeudenkäyntikulut.
                           
                        
            
         Oikeudelliset perusteet ja pääasialliset perustelut
      
      Kanteen tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu oikeuden työtaistelutoimiin ja oikeuden saada tietoja ja tulla kuulluksi, jotka on taattu perusoikeuskirjan 28 ja 27 artiklassa ja työntekijöille tiedottamista ja heidän kuulemistaan koskevista yleisistä puitteista Euroopan yhteisössä – Luonnos työntekijöiden edustusta koskevaksi Euroopan parlamentin, neuvoston ja komission yhteiseksi julistukseksi 11.3.2002 annetussa Euroopan parlamentin ja neuvoston direktiivissä 2002/14/EY (EYVL 2002, L 80, s. 29) ja joita on täsmennetty ja pantu täytäntöön Euroopan parlamentin ja toimielimen henkilöstön ammattiliittojen tai ammattijärjestöjen 12.7.1990 tekemällä puitesopimuksella, sekä hyvää hallintoa koskevan oikeuden, sellaisena kuin se on taattu perusoikeuskirjan 41 artiklassa, loukkaamiseen.
               
            
                  2)
               
               
                  Toinen kanneperuste perustuu siihen, ettei toimen tekijällä ollut siihen toimivaltaa, ja oikeusvarmuuden periaatteen loukkaamiseen.
               
            
                  3)
               
               
                  Kolmas kanneperuste perustuu perusoikeuskirjan 47 artiklassa taatun tehokkaita oikeussuojakeinoja koskevan oikeuden loukkaamiseen.